Møtereferat

|  |  |
| --- | --- |
| Til: | Fra tjenestemannsorganisasjonene: Fra arbeidsgiver:**Arne Rønning** Tekna **Frank Arntsen**  **Jørn-Wiggo Bergquist****Ove Borstad** NTL **Sigbjørn Dalen****Tove Strømman** NTL **Aud Magna Gabrielsen** (vara)**Andreas Gjeset** Parat Elin Sølberg (vara)**Jan Aage Mortensen** Forskerforbundet Terese Brekke **Joar Flatås** LHVO, Driftsavdelingen **Lindis Burheim** **Astrid Solberg** LHVO, Økonomiavd. og ØE-stab Sekretær: **Jens Petter Nygård**/**Morten Mørch** Parat **Cecilie Holen**Vararepresentanter Kari Karlsen Tekna Wenche Karlseng NTL Per Einar Iversen ParatLaila Strypet ForskerforbundetRaymond Sterten Lokalt hovedverneombud, Driftsavdelingen Gøril Lønvik Syrstad Lokalt hovedverneombud, Økonomiavd. og ØE-stab  |
| Kopi til: | Tekna, NITO, NTL, Parat, Forskerforbundet, Personalavdelingen, Lillian Nilsen |
| Om: | **LOSAM-møte for LOSAM Økonomi og eiendom**  |
| Møtetid: | 10.10.2016 kl. 14.00 -15.00  | Møtested: | Rom 001, Hovedbygget |
| Signatur: | CH |

**Agenda:

1. Godkjenning av møteinnkalling**

**2. Administrativ organisering NTNU 2017 (drøfting)**

Bemanningsplaner for økonomi og eiendomsområdet fra 2017.

Økonomi- og eiendomsdirektøren åpnet møte med å si at arbeidsgiver har forståelse for at dette er en omfattende sak, og at det er modningsstoff både for arbeidsgiver og arbeidstaker.

Arbeidsgiver gikk gjennom endringer i bemanningsplanen etter innspill fra forrige møte i LOSAM Økonomi og eiendom 5.10.16 og notat fra Stab for eiendomsforvaltning/Tekna.

Økonomifunksjonen

NTL ønsker oversikt over antall medarbeidere i de ulike kodene for å få oversikt. På den måten kan man få en oversikt over oppgaver som skal nedprioriteres. Dette understøttes av rektor mener NTL. Videre mener NTL at funksjoner og oppgaver i Avdeling for økonomitjenester bør konkretiseres ytterligere. NTL ser ikke veien fra nå og frem til 2019 og hvordan nedbemanningen skal skje over tid.

Arbeidsgiver uttrykker at bestillingen er å svare ut funksjoner og oppgaver, og dette blir svart ut ulikt fra område til område. Innplasseringsprosessen som nå starter vil koble sammen den personuavhengige bemanningsplanen og hver enkelt medarbeider. Bemanningsplanen ivaretar de 10 % som er besluttet innspart.

Lokalt hovedverneombud Økonomi uttrykker at det er vanskelig å avklare rett og plikt i forhold til eksisterende stilling fordi oppgavene i stillingene er så vagt beskrevet i bemanningsplanen. Dette må også sees i sammenheng med at antall medarbeidere skal reduseres.

Arbeidsgiver uttrykte at selv om man ikke skulle ha rett og plikt til den sammen stillingen, vil man ha rett og plikt til en tilsvarende stilling. Arbeidsgiver understreket at det gjøres faktiske endringer i organisering av arbeidet både innad i avdelingen og vis a vis fakultetene og HiX, og den ser dermed ikke ut som før.

Forskerforbundet har utarbeidet en oversikt over antall medarbeidere i dag og antall medarbeidere i bemanningsplanen sortert i hovedfunksjoner og etterlyser en forklaring på oversikten.

Arbeidsgiver bekrefter at effektivisering i dagens Økonomifunksjon (inkludert fakultetene og HiX) er på 10 årsverk fra januar 2017 i forhold til januar 2016. Videre orienterte arbeidsgiver at begrepet «inntil x årsverk» benyttet, fordi den reelle effekten vil avhenge av bemanningsplanen på HiX.

Lokalt hovedverneombud mener at en bør benytte begrepet nedbemanning fremfor effektivisering. NTL mener at det bør stå i bemanningsplanen at en må påregne økt arbeidsbelastning i en overgangsfase. Arbeidsgiver understreker at en må regne med en betydelig effektiviseringsgevinst når en nå slår sammen 4 institusjoner.

Bemanningsplanen må være et forutsigbart utgangspunkt for innplassering av medarbeidere, og godkjennes av rektor. Bemanningsplanen er imidlertid ikke hogget i stein, men justeringer i bemanningsplanen bør ikke gjøres uten særskilte begrunnelser.

Senest 20. oktober vil bemanningsplanene være klare, som del av dette vil det bli avklart om funksjonen til Seksjon for systemforvaltning blir en del av IT-avdelingen eller ikke. Servicesenter for Økonomi vil være sentral i forhold til kundebehandling.

Avdeling for campusservice

I stillingene nr. 230-236 vil stillingskoden rådgiver være kvalifikasjonskravet, jf NTNUs lønnspolitikk.

NTL er uenig i at en går fra formell til uformell lederstruktur med arbeidslederfunksjon. Lokalt hovedverneombud Eiendom og drift har stilt spørsmål om samme sak.

NTL og lokalt hovedverneombud Eiendom og drift stiller spørsmål vedr. kvalifikasjonskrav til områdeleder. Arbeidsgiver svarer ut at kvalifikasjonskravet er todelt; formalkrav i stillingskoden og krav om særskilte lederegenskaper. Søkere vil bli vurdert ut fra kompetanse, erfaring og personlig egnethet.

Tekna stiller spørsmål ved behovet for en seksjonssjefstilling i Servicesenter for eiendom. Videre setter Tekna spørsmål ved lønnspolitikken til denne seksjonssjefsstillingen i forhold til lønnsnivået til områdeleder.

Avdeling for eiendom

De tre punktene oppsummert fra notat fra Stab for eiendomsforvaltning/Tekna legges inn i bemanningsplanen.

Bemanningsplanen er nå ferdigdrøftet i LOSAM Økonomi og eiendom. Ny bemanningsplan med endringer sendes ut med frist for innspill til de siste endringer innen onsdag 12.10. Bemanningsplanen oversendes rektor etter dette.

Oppsummering av endringer:

Tre punkter oppsummert fra notat fra Stab for eiendomsforvaltning/Tekna, jf lysark

Områdeleder: endre direktiver til regler

Rådgiver 230-236: endre rådgiver, jf NTNUs lønnspolitikk

Endre fra vikarpool til ressurspool

Endre stillingskode 1083 Ingeniør

**3. Eventuelt**

Ingen saker